Public procurement notice: Contract Notice
Published: 2020-10-05
Buyer: Elinkeino-, liikenne- ja ympäristökeskus
Country: FI
Contract type: Services
Procedure: Open procedure
CPV classification: 72000000
Estimated value: 27000000 EUR
Submission deadline: 2020-11-09
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Hankinnan kohteena ovat ratkaisukehityksen ja ylläpitopalveluiden asiantuntijapalvelut, jotka kohdistuvat KEHA-keskuksen omistamiin ja/tai vastuulla olevien asiakaslähtöisten sähköisten palveluiden ja niitä tukevien ratkaisujen toteuttamisen osa-alueille.
Osa-alueiden hankinnat perustuvat puitesopimuksessa kuvattuun ranking-malliin. Jokaiseen osa-alueeseen valitaan kolme (3) palveluntuottajaa. Lisäksi hankintayksikkö voi tehdä esisopimuksen osa-aluekohtaisesti kahden (2) muun hyväksytyn tarjouksen jättäneen palveluntuottajan kanssa. Puitejärjestelyyn voidaan sopimuskauden aikana ottaa lisää toimittajia tekemällä pääsopimusta vastaava sopimus niiden toimittajien kanssa, joiden kanssa on tehty esisopimus. Pääsopimuksessa on kuvattu ne tilanteet, joissa puitejärjestelyyn voidaan ottaa uusi toimittaja esisopimuksen perusteella. Tarjoaja voi tehdä tarjouksen ja tulla valituksi jokaiseen osa-alueeseen. Tarjoaja ei kuitenkaan saa tarjota samoja nimettyjä henkilöresursseja eri osa-alueisiin.
Tähän puitejärjestelyyn tulee osa-alueittain kuulumaan muun muassa seuraavia kokonaisuuksia: asianhallinta, sähköinen asiointi, integraatiot, tietoalustat, asiakastietovarannot ja muut tietovarastot. Puitejärjestelyn kautta voidaan tarpeen mukaan osoittaa resursseja myös muihin hankintayksikön kehittämistarpeisiin.
Hankittavat asiantuntijapalvelut kohdistuvat ELY-keskusten, TE-toimistojen ja muiden tulos-ja palvelusopimusasiakkaiden ja niiden alaisten organisaatioiden sekä KEHA-keskuksen omistamiin hankekokonaisuuksiin ja niihin kiinteästi liittyviin tai kehittämistyön aikana tunnistettuihin uusiin erillishankkeisiin. Lisätietoja KEHA-keskuksesta (www.keha-keskus.fi).
KEHA-keskuksen asiakaskunnalla on merkittävä rooli Suomen elinkeinotoiminnassa. Esimerkiksi työ- ja elinkeinoministeriön hallinnonalalla toimii useita organisaatioita, joiden toimintakentässä niin yksityisillä kansalaisilla kuin eri kokoisilla yrityksillä on merkittävä asema. Näiden taloudellinen tuki, kasvu ja kansainvälistyminen sekä työllisyys ja työvoima ovat yhteiskunnan toiminnan kannalta kriittisiä. Palvelutuotannossa KEHA-keskuksen asiakkaat tavoittelevat entistä asiakaslähtöisempiä, kustannustehokkaampia ja vaikutuksiltaan parempia palveluita sekä niiden tuottamisen ratkaisuja.
KEHA-keskuksen projektisalkussa on ollut vuosien myötä useita kansallisesti ja kansainvälisestikin merkittäviä kehittämiskokonaisuuksia. Kehittämiskokonaisuudet liittyvät digitalisaation hyödyntämiseen ja edistämiseen julkisten palveluiden toteutuksessa sekä järjestämisessä. Näiden kehittämiskokonaisuuksien tavoitteisto juontaa useimmissa tapauksissa Suomen hallituksen hallitusohjelmaan. Kehittämiskokonaisuudet koskettavat useita julkishallinnon organisaatioita ja ovat kestoltaan sekä laajuudeltaan normaalista poikkeavia.
Omistajaohjauksesta vastaavat ministeriöt ja asiakasorganisaatiot ovat varsin tyytyväisiä KEHA-keskuksen toimintaan. Erityisesti tyytyväisiä ollaan KEHA-keskuksen ketterään kykyyn reagoida uusiin ja muuttuneisiin tarpeisiin hyvinkin dynaamisessa toimintaympäristössä. Esimerkkinä tästä ovat kevään 2020 poikkeuksellisessa tilanteessa erilaisten yrityksille suunnattujen tukimuotojen sähköiset toteutukset nopealla aikataululla.
KEHA-keskuksen menestyksen taustalla on pitkä ja määrätietoinen työ yhteisten, yhteentoimivien ja yhteiskäyttöisten perusratkaisujen toteuttamisessa. Näiden perusratkaisujen avulla uusien tai muuttuneiden tarpeiden hallinta on helpompaa ja kustannustehokkaampaa. Yhteiskäyttöiset perustietovarannot esimerkiksi yrityksistä, niitä hyödyntävät geneeriset asiointiprosessit ja -palvelut sekä toiminnan johtamista tukevat tietopalvelut ovat nykyaikaisen digitaaliseen toimintakulttuurin kivijalkoja.
Tietoalusta-osa-alueella kehitystyö on fokusoitunut merkittävästi viimeisen kahden (2) vuoden aikana, ja lähivuosien ennuste kehittämisen laajuudelle on varsin lupaava. Aikaisemmat vaiheet ovat olleet luonteeltaan kokeilevia ja esiselvityksille tunnusomaisia. Nykyaikaiset tietoallasratkaisut ovat alkaneet syrjäyttää perinteisempiä DW-ratkaisuja, ja myös raportointi- ja visualisointi hyödyntää yhä laajemmin mm. ennustavan analytiikan, koneoppimisen ja tekoälyn keinoja.
Parhaillaan käynnissä Tietoalusta-osa-alueessa on työvoima- ja yrityspalvelujen tietoalustan kehittämishanke, jossa luodaan tiedolla johtamisen kokonaisuus TEM:n, KEHA- ja ELY-keskusten sekä TE-toimistojen käyttöön. Tietoalusta sisältää teknologia-, tietosisältö- sekä BI- ja raportointikerrokset. Tietoalusta mahdollistaa tietojen yhdistämisen eri tietolähteistä. Tietoalustan tekniseksi ratkaisuksi on valittu Microsoftin Azure -pilvipalveluympäristö sekä tietovarastointiin käytettävät komponentit. Käsitemallinnusta tehdään Da-ta Vault 2.0:lla, ja raportointivälineenä on PowerBI.
Tietoalustan avulla hallitaan analysointiin ja raportointiin tarvittavia tietoja keksitetysti ja yhdestä (1) paikasta nopeasti sekä joustavasti. Lähdejärjestelminä tällä hetkellä ovat mm. Kieku, USPA, URA ja Työmarkkinatori. Tietopohjaa laajennetaan vaiheittain ja samalla lähdejärjestelmien määrää kasvatetaan. Käyttäjärooleihin perustuvat työpöydät sisältävät johtamisen kannalta olennaiset tiedot taloudesta, henkilöstöstä ja palvelutoiminnasta. Hankkeen tavoitteena on tuottaa kustannustehokas sekä visuaalinen ja helppokäyttöinen BI-raportointikokonaisuus, joka myöhemmin laajennetaan hyödyntämään kehittynyttä data-analytiikkaa, koneoppimista sekä tekoälyä toiminnan ja palvelujen kehittämistyössä.
Hankinnan arvioitu laajuus on n. 2 000 henkilötyöpäivää per vuosi. Hankintayksikkö ei kuitenkaan sitoudu mihinkään määräostovelvoitteeseen. Sopimuskauden aikana tehtäviin tilauksiin sovelletaan puitesopimuksen mukaista toimintamallia.
Osa-alueen kuvaus on esitetty tarkemmin liitteessä: Kohdekuvaus_Ratkaisukehityksen- ja ylläpidon asiantuntijapalvelut.
Tietovarannot muodostavat perustan asiakaslähtöisten digitaalisten palveluiden kehittämiselle. Laadukkaiden tietovarantojen varaan voidaan toteuttaa laadukkaita ja julkishallinnon digitalisointiperiaatteita noudattavia sähköisiä palveluita. Periaatteiden mukaisesti esimerkiksi asiakkaan samojen tietojen moninkertaista antamista tulee välttää, mikä edellyttää tietovarastojen saumatonta yhteistoimintaa.


Award value: 27000000